CELEX: 
Language: sl
Date: 2017-05-17 00:00:00
Title: UREDBA KOMISIJE (EU) …/… o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe nitritov (E 249–250) v proizvodu golonka peklowana

UREDBA KOMISIJE (EU) …/…
            
            
               z dne 17.5.2017
            
            
               o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe nitritov (E 249–250) v proizvodu golonka peklowana
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila
                  1
                in zlasti člena 10(3) Uredbe,
            
            
               ob upoštevanju naslednjega:
            
            
               (1)V Prilogi II k Uredbi (ES) št. 1333/2008 so določeni seznam Unije aditivov za živila, odobrenih za uporabo v živilih, in pogoji njihove uporabe.
            
            
               (2)Seznam Unije aditivov za živila se lahko na pobudo Komisije ali na podlagi zahtevka posodobi v skladu s skupnim postopkom iz člena 3(1) Uredbe (ES) št. 1331/2008 Evropskega parlamenta in Sveta
                  2
               .
            
            
               (3)Poljska je 10. marca 2016 predložila zahtevek za odobritev uporabe nitritov (E 249–250) kot konzervansa v mesnem pripravku golonka peklowana. Zahtevek je bil pozneje dan na voljo državam članicam v skladu s členom 4 Uredbe (ES) št. 1331/2008. 
            
            
               (4)Predlagateljica zahtevka navaja, da je mesni pripravek golonka peklowana tradicionalen poljski mesni pripravek, v katerem se nitriti uporabljajo ne le za konzerviranje, temveč tudi za soljenje, s katerim se dosežejo želena barva, okus in tekstura, ki jih potrošniki pričakujejo. Mesni pripravek golonka peklowana naj bi potrošniki pred zaužitjem nadalje toplotno obdelali. 
            
            
               (5)Uvodna izjava 7 Uredbe (ES) št. 1333/2008 določa, da bi se morali pri odobritvi aditivov za živila upoštevati tudi drugi dejavniki v zvezi z obravnavanim primerom, med drugim dejavniki, povezani s tradicijami. Zato je nekatere tradicionalne proizvode primerno ohraniti v prometu v nekaterih državah članicah, če je uporaba aditivov za živila v skladu s splošnimi in posebnimi pogoji iz Uredbe (ES) št. 1333/2008. 
            
            
               (6)Za zagotovitev enotne uporabe aditivov, zajetih v tej uredbi, se mesni pripravek golonka peklowana opiše v smernicah z opisom kategorij živil iz dela E Priloge II k Uredbi (ES) št. 1333/2008 o aditivih za živila
                  3
               .
            
            
               (7)V skladu s členom 3(2) Uredbe (ES) št. 1331/2008 mora Komisija za posodobitev seznama Unije aditivov za živila iz Priloge II k Uredbi (ES) št. 1333/2008 zaprositi za mnenje Evropsko agencijo za varnost hrane (v nadaljnjem besedilu: Agencija), razen če zadevna posodobitev verjetno ne bo imela učinka na zdravje ljudi. Nitriti se smejo na splošno uporabljati v mesnih proizvodih, uporaba v mesnih pripravkih pa je omejena na nekatere tradicionalne pripravke in za tradicionalno soljene mesne proizvode veljajo posebne določbe. Ker je zahtevek za razširitev uporabe nitritov omejen na posebni mesni pripravek, ki se tradicionalno uporablja, se ne pričakuje, da bo imela razširitev znatne učinke na skupno izpostavljenost nitritom. Zato razširjena uporaba teh aditivov pomeni posodobitev seznama Unije, ki verjetno ne bo imela učinka na zdravje ljudi, in tako mnenje Agencije ni potrebno. 
            
            
               (8)Prilogo II k Uredbi (ES) št. 1333/2008 bi bilo zato treba ustrezno spremeniti.
            
            
               (9)Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
            
               SPREJELA NASLEDNJO UREDBO:
            
            
               Člen 1
            
         
         
            
               Priloga II k Uredbi (ES) št. 1333/2008 se spremeni v skladu s Prilogo k tej uredbi. 
            
            
               Člen 2
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 17.5.2017
            
            
               
                     Za Komisijo
               
               
                     Predsednik
                     Jean-Claude JUNCKER
               
               
            
         
         
            
                  
                     (1)
                  UL L 354, 31.12.2008, str. 16.
               
               
                  
                     (2)
                  Uredba (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (UL L 354, 31.12.2008, str. 1).
               
               
                  
                     (3)
                  
                  http://ec.europa.eu/food/safety/food_improvement_agents/additives/eu_rules_en
               
            
      
    ---documentbreak--- 
      
         
         
            
               PRILOGA
            
            
               V kategoriji živil 08.2 „Mesni pripravki, kot so opredeljeni v Uredbi (ES) št. 853/2004“ v delu E Priloge II k Uredbi (ES) št. 1333/2008 se vnos za nitrite (E 249–250) nadomesti z naslednjim: 
            
            
               „
            
            
                     
                  
                  
                     
                        E 249–250
                     
                  
                  
                     
                        nitriti
                     
                  
                  
                     
                        150
                     
                  
                  
                     
                        (7)
                     
                  
                  
                     
                        samo lomo de cerdo adobado, pincho moruno, careta de cerdo adobada, costilla de cerdo adobada, Kasseler, Bräte, Surfleisch, toorvorst, šašlõkk, ahjupraad, kiełbasa surowa biała, kiełbasa surowa metka, tatar wołowy (danie tatarskie) in golonka peklowana 
                     
                  
               
               “